Fyzická geografia

Fyzická geografia je odvetvie geografie, ktoré skúma zákonitosti formovania a dynamiky prírodnej zložky krajinnej sféry. Venuje sa poznávaniu prírodného prostredia, v ktorom človek žije a tvorí. 

Predmetom skúmania fyzickej geografie je teda fyzicko-geografická sféra. Fyzicko-geografická sféra sa skladá z viacerých sfér:
 Litosféra
 Pedosféra
 Biosféra
 Hydrosféra
 Troposféra a časť stratosféry – ako súčasti atmosféry
 (Kryosféra)

Podľa niektorých definícií sem nepatrí kryosféra (je to de facto hydrosféra), poprípade pedosféra (prienik biosféry, hydrosféry a litosféry). Slovenskí geografi sa najčastejšie prikláňajú k názoru, že fyzickogeografická sféra má 5 zložiek (a to pedosféra áno, kryosféra nie).

 Hlavné disciplíny fyzickej geografie 
DisciplínyPríbuzné odvetviaPlanetárna geografiaMatematika a astronómiaLitogeografia a morfogeografiaGeológia a geomorfológiaKlimageografiaMeteorológia a klimatológiaHydrogeografiaHydrológia, oceánografia a glaciológiaPedogeografiaPedológiaBiogeografia BiológiaGeoekológiaEkológiaGeografia životného prostrediaEnvironmentalistika

 Pracoviská fyzickej geografie na Slovensku 
 Katedra fyzickej geografie a geoekológie na Prírodovedeckej Fakulte UK v Bratislave 
 Katedra geografie a regionálneho rozvoja na Fakulte humanitných a prírodných vied PU v Prešove
 Katedra geografie a regionálneho rozvoja na Fakulte prírodných vied UKF v Nitre  
 Katedra geografie na Fakulte prírodných vied UMB v Banskej Bystrici 
 Ústav geografie na Prírodovedeckej fakulte UPJŠ v Košiciach 
 Katedra geografie a biológie na Pedagogickej fakulte Katolíckej Univerzity v Ružomberku 

 Externé odkazy 



Kategória:Geografia